CELEX: 62019TB0294
Language: hr
Date: 2020-06-11 00:00:00
Title: Predmet T-294/19: Rješenje Općeg suda od 11. lipnja 2020. – Vanhoudt i dr. protiv EIB-a („Tužba za poništenje i za naknadu štete – Javna služba – Osoblje EIB-a – Reforma EIB-ova sustava primitaka od rada i rasta plaća – Alat za simulaciju primitaka od rada – Akt koji se ne može pobijati – Isključivo potvrđujući akt – Nepostojanje novih i bitnih činjenica – Neimovinska šteta – Nepostojanje uzročne veze – Djelomično nedopuštena i djelomično očito pravno neosnovana tužba”)

10.8.2020   
            
            
               HR
            
            
               Službeni list Europske unije
            
            
               C 262/24
            
         
      Rješenje Općeg suda od 11. lipnja 2020. – Vanhoudt i dr. protiv EIB-a
      (Predmet T-294/19) (1)
      
      („Tužba za poništenje i za naknadu štete - Javna služba - Osoblje EIB-a - Reforma EIB-ova sustava primitaka od rada i rasta plaća - Alat za simulaciju primitaka od rada - Akt koji se ne može pobijati - Isključivo potvrđujući akt - Nepostojanje novih i bitnih činjenica - Neimovinska šteta - Nepostojanje uzročne veze - Djelomično nedopuštena i djelomično očito pravno neosnovana tužba”)
      (2020/C 262/32)
      Jezik postupka: engleski
      
         Stranke
      
      
         Tužitelji: Patrick Vanhoudt (Gonderange, Luksemburg) i 9 drugih tužitelja čija se imena nalaze u prilogu rješenju (zastupnik: A. Haines, barrister)
      
         Tuženik: Europska investicijska banka (zastupnici: T. Gilliams, J. Klein i J. Krueck, agenti, uz asistenciju P. E. Partsch i T. Evans, odvjetnika)
      
         Predmet
      
      Zahtjev na temelju članka 270. UFEU-a i članka 50.a Statuta Suda Europske unije za, s jedne strane, poništenje odluke EIB-a od 31. siječnja 2019. kojom on potvrđuje odluku povjerenstva za mirenje kojom je utvrđen neuspjeh postupka mirenja povodom zahtjeva tužitelja da im se na raspolaganje stavi ispisani službeni izvadak rezultata alata za simulaciju primitaka od rada koji se koristi za izračun utjecaja reformi te mirnog rješenja za nadoknadu gubitaka koji su navodno nastali zbog reformi i, s druge strane, za naknadu neimovinske štete koju su tužitelji navodno pretrpjeli zbog navedene odluke od 31. siječnja 2019.
      
         Izreka
      
      
                  1.
               
               
                  Tužba se odbacuje kao djelomično nedopuštena i odbija kao djelomično očito pravno neutemeljena.
               
            
                  2.
               
               
                  Patricku Vanhoudtu i ostalim tužiteljima čija se imena nalaze u prilogu rješenju nalaže se snošenje troškova.
               
            
         (1)  SL C 230, 8. 7. 2019.